літі́и стіхи̂ры, гла́съ а҃: ́потнѡ ѻте́чества твоегѡ̀ не ѡста́вилъ єсѝ, ѻ́ч҃е філі́ппе, но возврати́лся єсѝ въ гра́дъ москву̀, въ не́мже дх҃омъ ст҃ы́мъ ѡсвяти́вся бы́лъ єсѝ архіере́й, и па́слъ єсѝ па́ству твою̀ многотру́днѡ, за ю́же мнѡ́гая ѡѕлоблє́нія и безче́ствѡванія, и изгна́ніе претерпѣ́лъ єсѝ: и пострада́лъ єсѝ єя̀ ра́ди да́же до сме́рти, и ко хрс̑ту̀ пресели́лся єсѝ ра́дуяся: ны́нѣ же па́ки це́рковь, ви́дѣвши тя̀ въ себѣ̀, возвесели́ся въ возвраще́ніи твое́мъ, я́кѡ бо да́ръ многоцѣ́ненъ пріе́мши ѡста́нки твоя̂, зове́тъ влд̑цѣ: моли́твами, хрс̑тѐ, архіере́а твоегѡ̀ да́руй лю́демъ твои̂мъ прегрѣше́ній проще́ніе и ве́лію ми́лость